Francisco Cardoso Ayres

**Francisco Cardoso Ayres** I.C. (født 18. desember 1821 i Recife i Brasil, død 14. mai 1870 i Roma) var brasiliansk ordensgeistlig innen rosminianernes kongregasjon, katolsk biskop av Olinda i Brasil.
## Liv og virke
### Bakgrunn
Han ble født i Recife og var sønn av portugiseren João Cardoso Ayres og hans hustru Maria da Conceição Cardoso Ayres, fra Pernambuco. I en alder av fjorten år dro han for å studere i Portugal, hvor han studerte humaniora. To år senere returnerte han til Recife hvor han fullførte studiene. I 1846 dro han til Europa for å fortsette sine kanoniske studier. Han fullførte studiene i Piemonte i 1850. Derfra dro han for å studere ved *Ratcliffe College* i Charnwood i Leicestershire i England.

### Prest
Han ble ordinert til prest for rosminianerne i Charnwood den 5. juni 1852. Fra Italia dro han for å arbeide i Irland. 
### Biskop av Olinda
Den 20. desember 1867 ble han utnevnt til biskop av Olinda i Brasil. Utnevnelsen hans ble bekreftet av paven den 20. desember, og han ble bispeviet i Roma den 15. mars 1868, med kardinal Gustav Adolf von Hohenlohe-Schillingsfürst som hovedkonsekrerende i kirken *[[Santa Maria in Vallicella]]*. De medkonsekrerende var titulærerkebiskopen Alessandro Franchi som nettopp var blitt utnevnt til nuntius til Spania, og kurieerkebiskopen Luigi Puecher Passavalli OFM.Cap.

Han tok sitt bispedømme i besittelse i juni 1868. 

I 1869 nektet han å gi tillatelse til at general og politiker og forfatter José Inácio de Abreu e Lima skulle få begraves på Santo Amaro-kirkegården i Recife, på grunn av generalens ideer om religionsfrihet og hans engasjement i frimureriet. Hans legeme ble deretter gravlagt på den engelske kirkegården i samme by.

Han dro til Roma for å delta i Det første Vatikankonsil, og han døde der den 14. mai 1870.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Biskop *Francisco Cardoso Ayres* I.C. (1909-1993) *1868

## Litteratur
*''Revista do Instituto Archeológico e Geográphico Pernambucano'', Edições 20-27, Instituto Archeológico e Geográphico Pernambucano, 1871, Recife, Typographia do Jornal do Recife
*''Revista do Instituto Histórico de Goianna'', Comissão Organizadora das Comemorações do IV Centário do Povoamento de Goiana, Goiana, 1871, Typographia Commercial, vol.1
*''Memória histórica e biographica do clero pernambucano'', Pernambuco, 1857, Typographia de F. C. de Lemos e Silva
* Cláudio Aguiar, Carmello Luna Lino do Monte: ''Franklin Távora e o seu Tempo'', 1997, Atelie Editorial, São Caetano do Sul, ISBN 9788585851477

## Referanser